Rajya Sabha

Rajya Sabha (hindi: , engelsk: Council of States; «Statsrådet» eller «Delstatsrådet») er overhuset i Det indiske parlamentet. Medlemskap er begrenset til 250 medlemmer, og tolv av disse blir valgt av Indias president for sin ekspertise innen de spesifikke fagfeltene kunst, litteratur, naturvitenskap og sosiale tjenester. Disse medlemmene er kjent som nominerte medlemmer. Resten av medlemmene (238 medlemmer) velges av delstatsforsamlingene. Alle medlemmer blir valgt for seks år, men en tredjedel av medlemmene skiftes ut hvert annet år. 

Rajya Sabha har fortløpende møter, og kan i motsetning til parlamentets underhus Lok Sabha, ikke oppløses. Rajya Sabha deler lovgivende makt med Lok Sabha, unntatt når det gjelder budsjettspørsmål, der Lok Sabha er overordnet. I tilfelle det er snakk om motstridende lovgivning, blir det holdt et plenumsmøte hvor medlemmene i de to kamrene sitter sammen. Siden Lok Sabha har mer enn dobbelt så mange medlemmer som Rajya Sabha, har Folkehuset (Lok Sabha) de facto veto i slike fellessamlinger. Lok Sabha har dermed siste ord hvis de to kamrene ender opp med ulike beslutninger. Bare tre fellessamlinger har blitt holdt. Den hittil siste ble holdt for vedtaket av antiterrorloven POTA.  

Indias visepresident (for tiden Hamid Ansari) er ex officio formann i Rajya Sabha. Viseformannen i Rajya Sabha, som velges ut fra overhusets medlemmer, tar for seg «fra dag-til-dag»-saker i kammeret når formannen ikke er til stede. 

Det aller første møtet i Rajya Sabha ble holdt 13. mai 1952. 

 Representanter 

 Valgte medlemmer 
Det er 238 medlemmer som blir valgt indirekte av de lovgivende delstatsforsamlingene. Disse medlemmene representerer de 28 delstatene og to territoriene (Union territories), inkludert hovedstaden (National Capital Territory) New Delhi og Puducherry. Tildeling av seter skjer på grunnlag av befolkningen i de enkelte delstatene og territoriene. 

 Nominerte medlemmer 
Etter artikkel 80 i Grunnloven skal tolv av de i alt 250 representantene i Rajya Sabha nomineres av Indias president, blant personer som har spesiell kunnskap eller praktisk erfaring i fagområder som litteratur, naturvitenskap, kunst eller sosiale tjenester. 

Siden begynnelsen i 1952 har 105 medlemmer blitt utnevnt hittil, hver for en periode på seks år, og med en ekstra bestemmelse om at en tredjedel av kammeret skal fornyes annethvert år.Rajya Sabha Practice and Procedure Series    Nominerte medlemmer av Rajya Sabha. 

 Sammensetning 
Tabellen under viser sammensetningen av Rajya Sabha, med de ulike partiene og antall parlamentsmedlemmer i hvert parti slik det var etter Indias nasjonalvalg 2009. 

Allianser (etter valget 2009)PartiParlaments-medlemmerUnited Progressive AllianceSeter: 83 Kongresspartiet 67  Nationalist Congress Party 4 Dravida Munnetra Kazhagam 4 All India Trinamool Congress 2 National Conference 2 Indian Union Muslim League 1 Bodoland People's Front 1 Jharkhand Mukti Morcha 1National Democratic AllianceSeter: 63 Bharatiya Janata Party 47 Janata Dal (United) 6 Shiv Sena 4 Shiromani Akali Dal  3 Asom Gana Parishad 2 Rashtriya Lok Dal 1Third FrontSeter: 32 Communist Party of India (Marxist) 15 Communist Party of India 5 All India Anna Dravida Munnetra Kazhagam 7  Telugu Desam Party 2 All India Forward Bloc 1 Pattali Makkal Katchi 1 Revolutionary Socialist Party 1Partier som støtter UPA fra utsidenSeter: 33 Samajwadi Party 13 Bahujan Samaj Party 11 Rashtriya Janata Dal 4 Janata Dal (Secular) 2 Lok Janshakti Party 1 Sikkim Democratic Front 1 Nagaland People's Front 1NominerteSeter: 9  9Andre partier og uavhengigeSeter: 12  12Ledige seterSeter: 14  14Totalt   245

Kilde: Indias valgkommisjonhttp://164.100.47.5:8080/members/PartyPosition.asp (per 5. juli 2009).

 Se også 
 Representanter i Rajya Sabha
 Lok Sabha
 Indias politiske system
 Indias parlament

 Referanser 

 Videre lesing 
 The Nominated Members of India's Council of States: A Study of Role-Definition J. H. Proctor, Legislative Studies Quarterly, Vol. 10, No. 1, februar 1985), s. 53-70.

 Eksterne lenker 

  Report card: Muslim Members of Rajya Sabha during July-Aug ’09 session - TCN News
  Liste over dagens representanter, ordnet etter delstat

Kategori:Indisk politikk
Kategori:Indias parlament
Kategori:Overhus
Kategori:Rajya Sabha
Kategori:Parlament etter land
Kategori:Etableringer i 1952
Kategori:1952 i India
Kategori:Politikk i 1952